
Përmbledhje e shkurtër rreth Projektligjit për Byronë Shtetërore për Verifikimin dhe Konfiskimin e Pasurisë së Pajustifikueshme
Qëllimi kryesor i këtij Projektligji është rregullimi i procedurës për verifikimin dhe konfiskimin civil të pasurisë së pajustifikueshme, si dhe themelimi, organizimi dhe përcaktimi i kompetencave të Byrosë Shtetërore për Verifikimin dhe Konfiskimin e Pasurisë së Pajustifikueshme. 
Projektligji përcakton një mekanizëm të specializuar për trajtimin e pasurisë së pajustifikueshme të personave zyrtarë dhe palëve të treta, duke bërë ndarje në mes të procedurës administrative të verifikimit dhe vendimmarrjes përfundimtare nga ana e gjykatave. Në këtë kontekst, projektligji parasheh që Byroja zhvillon procedurën e verifikimit dhe paraqet propozim për konfiskim në gjykatën kompetente kur plotësohen kushtet e parapara.
Tutje, projektligji përmban rregulla të detajuara për fushëveprimin kohor dhe personal; zgjedhjen dhe përgjegjësitë e Drejtorit të Përgjithshëm të Byrosë; mbikëqyrjen e saj dhe çështje tjera përkatëse.
Çështjet kryesore të cilat i adreson Projektligji për Byronë Shtetërore për Verifikimin dhe Konfiskimin e Pasurisë së Pajustifikueshme

Çështjet kryesore të cilat i adreson Projektligji janë:
· Themelimi i Byrosë Shtetërore për Verifikimin dhe Konfiskimin e Pasurisë së Pajustifikueshme, me status të personit juridik dhe seli në Prishtinë;

· Procedura e verifikimit të pasurisë së personit nën verifikim;

· Përcaktimi i nocioneve kryesore, përfshirë pasurinë, pasurinë e pajustifikueshme, verifikimin e pasurisë, vlerësimin e gjasave, vlerën zëvendësuese, palën në procedurë, palët e treta dhe blerësin me mirëbesim;

· Përcaktimi i strukturës organizative minimale të Byrosë, përfshirë Departamentin Ligjor, Departamentin e Analizës së Riskut, Departamentin e Verifikimit dhe Kontabilitetit Forenzik dhe Departamentin për Financa dhe Shërbime të Përgjithshme;

· Rregullimi i mbikëqyrjes së Byrosë;

· Rregullimi i procedurës së zgjedhjes, mandatit dhe kompetencave të Drejtorit të Përgjithshëm të Byrosë;


Përcaktimin e të drejtave të palëve në procedurë.

Dokumentet zyrtare që autorizojnë përgatitjen e Projektligjit për Byronë Shtetërore për Verifikimin dhe Konfiskimin e Pasurisë së Pajustifikueshme

Përgatitja e këtij projektligji bie brenda kompetencave të Ministrisë së Drejtësisë dhe rolit të saj në hartimin e legjislacionit parësor dhe dytësor. Për më tepër, ky projektligj është pjesë e Planit Legjislativ, përkatësisht Programit të Projektligjeve për vitin 2026 – 2028, i miratuar në mbledhjen e dytë të Qeverisë së Republikës së Kosovës, me Vendimin Nr. 03/02, më datë 20.02.2026.

Hartimi i projektligjit është bërë në përputhje me legjislacionin përkatës, duke respektuar standardet e hartimit të akteve normative.


Objektivat që synohen të arrihen me Projektligjit për Byronë Shtetërore për Verifikimin dhe Konfiskimin e Pasurisë së Pajustifikueshme

Një ndër prioritetet e Qeverisë së Kosovës dhe Ministrisë së Drejtësisë është avancimi dhe krijimi i infrastrukturës ligjore të përshtatshme dhe që do të ndihmonte në luftën kundër krimit te organizuar dhe korrupsionit.

Objektiv kryesore është themelimi i Byrosë dhe kjo më pas ta ushtrojë rolin e vet në verifikimin e pasurisë së zyrtarëve publikë dhe ne rastet kur ajo konsiderohet e pajustifikueshme, Byroja ta procedojë kërkesën për ne Gjykatë me qellim te konfiskimit te saj dhe bartjen e saj ne pronësi te shtetit te Republikës se Kosovës.
Qëllimi i konsultimit

Përmes procesit të konsultimeve me publikun, synohet transparenca dhe ofrohet mundësia e pjesëmarrjes së publikut dhe palëve të interesuara në procesin e hartimit të Projektligji për Byronë Shtetërore për Verifikimin dhe Konfiskimin e Pasurisë së Pajustifikueshme. Në fazat më të hershme të hartimit të draftit janë përfshirë palët e interesit të cilat kanë interes ose ndikim në hartimin e politikave dhe legjislacionit në këtë fushë.

Faza e konsultimit më publikun bëhet përmes metodave të ndryshme, përfshirë Platformën Elektronike për konsultimet publike dhe takime direkte më palë të interesit, ku do të përfshihen të gjitha institucionet, organizatat e shoqërisë civile dhe të gjitha kategoritë e shoqërisë të cilët mund të japin kontributin e tyre për shqyrtimin dhe avancimin e legjislacionit në këtë fushë.

Kontribut të rëndësishëm mund të japin edhe organizatat ndërkombëtare në Kosovë dhe ekspertët e projekteve të ndryshme të asistencës teknike në institucionet e Republikës së Kosovës.  

Ministria e Drejtësisë është e përkushtuar që të krijoj hapësirë të nevojshme dhe të mjaftueshme për konsultime publike, gjithsesi në periudha të ndryshme, varësisht prej fazës së procesit.

Temat e konsultimit dhe shqyrtimi i opsioneve
Komentet dhe rekomandimet për Projektligji për Byronë Shtetërore për Verifikimin dhe Konfiskimin e Pasurisë së Pajustifikueshme mund të jepen për secilën çështje të përfshirë në këtë Projektligj përmes Platformës Elektronike për konsultimet publike në pjesën ku ofrohen komentet e përgjithshme dhe specifike.  
Komentet dhe kontributet mund të paraqiten më poshtë në përmbledhjen e opsioneve të shqyrtuara të cilat mund të orientojnë palët e interesit dhe kanë për qëllim të lehtësojnë procesin e konsultimit dhe identifikimin e çështjeve më kryesore për t’u komentuar.  








	
TEMAT E KONSULTIMIT 
Seksioni I: Të gjitha institucionet & shoqëria civile & publiku

	
Temat e konsultimit
	
Opsioni
	
Ju lutem komentoni mbi opsionin e dhënë dhe rekomandoni opsion tjetër në qoftë se e shihni të nevojshme. Ku i shihni përfitimet dhe të metat e opsionit të dhënë?

	Tema 1: 

	

	

	Tema: 2


	
	

	Tema 3: 



	
	



Hapat që pasojnë procesin e konsultimit
Pas finalizimit të procesit të konsultimit publik të këtij Projektligji, komentet e pranuara do të shqyrtohen me grupin punues. Si rezultat i punës së shqyrtimit të komenteve dhe rekomandimeve të konsultimit do të hartohet drafti i përmirësuar i Projektligjit. 

Ku dhe si duhet t’i dërgoni kontributet tuaja me shkrim
Afati përfundimtar i dorëzimit të kontributit me shkrim në kuadër të procesit të konsultimit për Projektligji për Byronë Shtetërore për Verifikimin dhe Konfiskimin e Pasurisë së Pajustifikueshme bëhet përmes platformës elektronike të konsultimeve publike ose në e-mail adresën: rinor.gjergji@rks-gov.net, jo më larg se deri më datën 26 qershor 2026 në orë 16:00.  

